**Εξεταστέα ύλη στα Αρχαία Ελληνικά Α΄Λυκείου**

**Α) Γραμματική και Συντακτικό.**

Από την επίσημη εξεταστέα ύλη Γραμματικής και Συντακτικού (**βλέπε παρακάτω**) αφαιρούνται:

* **Τα παραθετικά επιθέτων και επιρρημάτων (ομαλά και ανώμαλα)**
* **Τα υγρόληκτα και ενρινόληκτα ρήματα**

Να μελετήσετε με ιδιαίτερη προσοχή τα εξής:

**Γραμματική**

* Το ρήμα εἰμί
* Τα ρήματα τα φωνηεντόληκτα (π.χ. λύω, λύομαι) και τα συμφωνόληκτα δηλ. ουρανικόληκτα, (π.χ. πράττω-πράττομαι, τάττω - τάττομαι), χειλικόληκτα (π.χ. γράφω-γράφομαι, βλάπτω- βλάπτομαι), οδοντικόληκτα (π.χ. νομίζω –νομίζομαι, πείθω –πείθομαι). Προσοχή στο σχηματισμό του Παρακειμένου και του Υπερσυντελίκου!
* Συνηρημένα ρήματα σε -άω-ῶ (π.χ. ὁράω- ὁρῶ), -έω -ῶ (π.χ. ποιέω-ποιῶ) σε ενεργητική και μέση φωνή.
* Τον Αόριστο β΄ στην ενεργητική και μέση φωνή. Να διαβάσετε από το φυλλάδιο τους αρχικούς χρόνους των ανωμάλων ρημάτων. π.χ. να ξέρετε ότι του λέγω ο αόριστος β΄είναι εἶπον, του ἄγω είναι ἤγαγον, του τυγχάνω είναι ἔτυχον, του ὁρῶ είναι εἶδον κλπ. [Να θυμάστε και το β΄ενικό προστακτικής ἐλθέ <ἦλθον (του ἔρχομαι), εὑρέ <ηὗρον (του εὑρίσκω), ἰδέ<εἶδον (του ὁράω-ῶ), λαβέ<ἔλαβον (του λαμβάνω), εἰπέ<εἶπον (του λέγω)]
* Την α΄και β΄κλίση των ουσιαστικών.
* Τα ουσιαστικά της γ΄κλίσης (π.χ. πόλις, άνήρ, γυνή, παῖς,) και τα ανώμαλα ουσιαστικά που διδαχθήκατε (π.χ. ναῦς, πρεσβευτής κλπ), δίνοντας πάντα έμφαση στα ουσιαστικά που συναντάμε μέσα στο κείμενο.
* Τα επίθετα β΄ κλίσης.
* Αντωνυμίες που διδαχθήκατε με έμφαση: προσωπική, δεικτική: οὗτος, αὕτη, τοῦτο, αόριστη (τις, τι) κλπ

**Συντακτικό**

* Να μπορείτε να βρείτε ρήμα, υποκείμενο, αντικείμενο.
* Συνδετικά ρήματα, κατηγορούμενο του υποκειμένου
* Σύνταξη του απαρεμφάτου, ταυτοπροσωπία, ετεροπροσωπία, τελικό και ειδικό απαρέμφατο.
* Απρόσωπη σύνταξη.
* Είδη μετοχών (ατηγορηματική, επιρρηματική), συνημμένη και απόλυτη μετοχή.
* Επιθετικός και κατηγορηματικός προσδιορισμός.
* Παράθεση και επεξήγηση.
* Ετερόπτωτοι προσδιορισμοί του κειμένου (με έμφαση σε γενική διαιρετική, γενική κτητική, γενική υποκειμενική, γενική αντικειμενική)
* Εμπρόθετοι προσδιορισμοί του κειμένου (προσοχή κυρίως στους εμπροθέτους που δηλώνουν τόπο)
* Εμπρόθετος ποιητικού αιτίου ὑπό + γενική.
* Δευτερεύουσες ονοματικές προτάσεις πολύ καλά! (Εισαγωγή, Εκφορά, Χρήση)
* Επιρρηματικές μόνο τα είδη.
* Υποθετικές (μόνο να βρίσκετε υπόθεση και απόδοση).

**ΠΡΟΣΟΧΗ**! ΟΣΟΙ ΘΕΛΕΤΕ ΝΑ ΑΡΙΣΤΕΥΣΕΤΕ ΠΡΕΠΕΙ ΝΑ ΓΝΩΡΙΖΕΤΕ ΚΑΛΑ ΟΛΗ ΤΗΝ ΕΞΕΤΑΣΤΕΑ ΥΛΗ!

**ΑΚΟΛΟΥΘΕΙ Η ΕΠΙΣΗΜΗ ΕΞΕΤΑΣΤΕΑ ΥΛΗ**

 Στην Α΄ Λυκείου οι μαθητές και οι μαθήτριες θα προσεγγίσουν και θα εμβαθύνουν, στο πλαίσιο της δομολειτουργικής προσέγγισης των πρωτότυπων κειμένων και σε άμεσο συσχετισμό με αυτά (κειμενοκεντρική προσέγγιση), στα εξής γραμματικά και συντακτικά φαινόμενα:

**α) Γραμματικά φαινόμενα**

• Φωνηεντόληκτα ουσιαστικά Γ κλίσης (μονόθεμα)
• Φωνηεντόληκτα ουσιαστικά Γ κλίσης (διπλόθεμα)
• Υγρόληκτα ουσιαστικά Γ κλίσης (διπλόθεμα)
• Ανώμαλα ουσιαστικά
• Επίθετα Γ κλίσης (φωνηεντόληκτα, αφωνόληκτα και ενρινόληκτα). Κλίση μετοχών
**[ΕΚΤΟΣ ΥΛΗΣ** • Ανώμαλα παραθετικά επιθέτων και επιρρημάτων]
• Αντωνυμίες κτητικές
• Κλίση συνηρημένων ρημάτων σε -άω, -έω και -όω. Σχηματισμός των άλλων χρόνων
• Αόριστος Β
• Παθητικός Μέλλοντας Α και Παθητικός Αόριστος Α
[**ΕΚΤΟΣ ΥΛΗΣ**• Ρήματα υγρόληκτα και ενρινόληκτα. Σχηματισμός Μέλλοντα και Αορίστου]
• Σχηματισμός Μέλλοντα των σε -ίζω ρημάτων
• Σχηματισμός συντελικών χρόνων αφωνόληκτων ρημάτων.

**β) Συντακτικά φαινόμενα**

• Κατηγορούμενο. Γενική κατηγορηματική. Επιρρηματικό και προληπτικό κατηγορούμενο
• Αντικείμενο άμεσο και έμμεσο. Σύστοιχο αντικείμενο. Κατηγορούμενο του αντικειμένου
• Απαρέμφατο έναρθρο και άναρθρο. Απρόσωπη σύνταξη
• Μετοχές: κατηγορηματική και επιρρηματική. Συνημμένη και απόλυτη
• Β όρος σύγκρισης
• Ομοιόπτωτοι - Ετερόπτωτοι ονοματικοί προσδιορισμοί
• Επιρρηματικοί προσδιορισμοί (εμπρόθετοι, πλάγιες πτώσεις)
• Παρατακτική - Υποτακτική σύνδεση
• Δευτερεύουσες ονοματικές προτάσεις (είδος, εκφορά, λειτουργία)
• Δευτερεύουσες επιρρηματικές προτάσεις (είδος)
• Υποθετικοί λόγοι (εντοπισμός υπόθεσης - απόδοσης).

**Β) ΕΙΣΑΓΩΓΗ ΚΑΙ ΚΕΙΜΕΝΑ**

**Να μελετήσετε επιμελώς τα ερμηνευτικά σχόλια του σχολικού βιβλίου και να ασκηθείτε στις ετυμολογικές ασκήσεις που έχει κάθε ενότητα στο e- class !**

**1. Εισαγωγή**

α) Κεφάλαιο Β΄: Θουκυδίδης Ολόρου Αλιμούσιος
(1. Η ζωή του - 2. Το έργο του. Ενδιαφέροντα και ιδέες - Μέθοδος - Η δομή του έργου. Ο χρόνος της σύνθεσής του - Γλώσσα και ύφος)

β) Κεφάλαιο Γ΄: Ξενοφών Γρύλλου Ερχιεύς (1. Η ζωή του - 2. Το έργο του. Ενδιαφέροντα και ιδέες).

**2. Κείμενα**

**α) Θουκυδίδου, Ιστορίαι, Βιβλίο 3ο, με βασικό θεματικό πυρήνα:**

**Ισχύς και δίκαιο, η «ηθική» του πολέμου**

ΕΝΟΤΗΤΕΣ
Κεφάλαιο 70 (μόνο από μετάφραση)
Κεφάλαιο 71-73
Κεφάλαιο 74
Κεφάλαιο 75
Κεφάλαιο 78 (μόνο από μετάφραση)
Κεφάλαιο 81
Κεφάλαιο 82-83 (μόνο από μετάφραση)

**β) Ξενοφών, Ελληνικά, Βιβλίο 2ο, με βασικό θεματικό πυρήνα: Στρατιωτική υπεροχή και πολιτική κυριαρχία**

ΕΝΟΤΗΤΕΣ
Κεφάλαιο 1. παρ. 16-32 (μόνο από μετάφραση)
Κεφάλαιο 2. παρ. 1-4
Κεφάλαιο 2. παρ. 16-23
Κεφάλαιο 3. παρ. 11-16 (μόνο από μετάφραση)
Κεφάλαιο 3. παρ. 50-56
Κεφάλαιο 4. παρ. 1-17 (μόνο από μετάφραση)
Κεφάλαιο 4. παρ. 18-23

**ΚΑΛΗ ΕΠΙΤΥΧΙΑ ΚΑΙ ΚΑΛΟ ΚΑΛΟΚΑΙΡΙ!**